QR code กำลังเปลี่ยนประเทศไทย
ตอนนี้เรารับจ่ายเงินด้วย QR code ได้แล้ว นับเป็นสัญญาณที่เรากำลังเข้าสู่ Cashless Society อย่างแท้จริง ถ้าไทยเป็นเหมือนประเทศจีน ในอีกไม่กี่ปีข้างหน้า คนไทยทุกคนจะซื้อสินค้ากันด้วยระบบ QR code
25 ส.ค. 2560

ตอนนี้เรารับจ่ายเงินด้วย QR code ได้แล้ว
นับเป็นสัญญาณที่เรากำลังเข้าสู่ Cashless Society อย่างแท้จริง
ถ้าไทยเป็นเหมือนประเทศจีน
ในอีกไม่กี่ปีข้างหน้า คนไทยทุกคนจะซื้อสินค้ากันด้วยระบบ QR code
ประเทศจีนเป็นประเทศที่กลายเป็น Cashless Society ได้สำเร็จในไม่กี่ปี ด้วย QR code
ตอนนี้ในจีน แม้แต่แม่ค้าในตลาดยังรับเงินด้วย QR code
Cashless Society จะช่วยลดต้นทุนของประเทศไปได้มาก
ตอนนี้รถขนเงินสดต้องเอาเงินสดไปเติมที่ธนาคาร และ ATM ตามจุดต่างๆทั่วประเทศ
ต้องมีต้นทุนการพิมพ์ธนบัตร จ้างคนขับรถ จ้าง รปภ เสียเงิน เสียเวลาไปเท่าไร
ตอนนี้ธนาคาร SCB และ KBANK เริ่มโปรโมทการจ่ายเงินด้วย QR code กับวินมอเตอร์ไซค์
การจ่ายเงินด้วย QR code แบบนี้เป็นระบบ promptpay ซึ่งต่อยอดจากของเดิมที่ต้องบอกเบอร์มือถือ
เราคงไม่สะดวกใจแน่ถ้าต้องกดเบอร์มือถือวินมอเตอร์ไซค์ เวลาจ่ายเงิน
แต่ถ้าเป็น QR code จะทำให้เรื่องนี้เปลี่ยนไป เพียงเราแค่แสกน เราก็จ่ายเงินได้ทันที
จากเมื่อก่อนที่ promptpay ต้องบอกหมายเลขโทรศัพท์ หรือ บัตรประชาชนให้แก่ผู้ที่จะโอน ทำให้คิดว่า promptpay ไม่น่าเป็นที่นิยมได้
แต่พอ QR code เกิดขึ้น วันนี้เป็นวันแรกที่ลงทุนแมนคิดว่า คนไทยทุกคนน่าจะกำลังก้าวไปสู่การใช้ promptpay ได้
ส่วนประเด็นที่ รัฐบาลจะมาตรวจสอบการโอนเงินของ promptpay ไม่ต้องกลัว..
ถ้ารัฐบาลจะตรวจสอบจริงๆการโอนเงินบัญชีธนาคารแบบเก่าก็ตรวจสอบได้.. เราคงเคยได้ยินเครือข่ายค้ายาที่ถูกตำรวจตรวจสอบเส้นทางโอนเงิน
เรื่องความปลอดภัย ก็น่าจะยังมีความเสี่ยงน้อยกว่า ที่เราพกกระเป๋าสตางค์แล้วทำหาย เราทำมือถือหาย เงินในบัญชีก็ไม่ได้หายไปไหน
ส่วนเรื่องแฮคเกอร์มันก็เหมือนเดิม เพราะมันก็คือก็เรื่องเดียวกันกับ internet banking ในสมัยปัจจุบัน ที่มีคนไทยใช้กันทั่วบ้านทั่วเมือง
สุดท้าย ขอชื่นชมหน่วยงานที่เกี่ยวข้องในเรื่องนี้ ประเทศไทยจะได้ทันสมัยกับเค้าบ้างซะที..
คุณมี promptpay แล้วหรือยัง?